V silnej konkurencii sa najmladším členkám, ktoré vystupujú pod názvom Tik-takáčik, podarilo pretancovať do večerného finále, kde obsadili druhé miesto. Okrem striebornej medaily si domov doniesli ďalšiu. Zaslúžila sa o ňu najmladšia, 5-ročná tanečníčka Bianka Tesařová. Jej tanečné nadanie a schopnosti ocenila aj porota, v ktorej sedeli finalisti Miliónového tanca Melánia Kasenčáková a Džony Mečoch, spevák Martin Madej a ďalšie známe osobnosti.
V súčasnosti sa tanečníci Tik-taku pripravujú na reprezentáciu Levíc v Poľsku. Do súboru by za krátky čas mali pribudnúť noví členovia, ktorých vyberú na konkurze 24. – 25. mája v 6. základnej škole. Podmienkou je vek od 4 do 6 rokov. Bližšie informácie poskytne na telefónnom čísle 0915 772 798 vedúca súbor p. Véghová. - tnp -